钦定古今图书集成/明伦汇编/氏族典/第113卷 > 崔儒秀
## 钦定古今图书集成/明伦汇编/氏族典/第113卷 > 崔儒秀

按《明外史崔儒秀传》：“儒秀，字儆初，陕州人。万历二十
六年进士，历户部郎中，迁开原兵备佥事。时开原已
失，儒秀募壮士携家辞墓而行。经略袁应泰以兵马
甲仗不足恃为忧，儒秀曰：‘恃人有必死之心耳’。应泰
深然之。辽阳被围，分守东城，矢集如雨，不少却。会兵
溃，儒秀痛哭，戎服北向拜，自经。事闻，赠光禄卿，再赠”
大理卿，赐祠曰《愍忠》。